L 163/2 Jurnalul Oficial al Uniunii Europene 30.6.2010 REGULAMENTE REGULAMENTUL (UE) NR. 565/2010 AL CONSILIULUI din 29 iunie 2010 de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 31, având în vedere propunerea Comisiei Europene, întrucât: (1) Pentru a asigura furnizarea neîntreruptă şi în cantitate suficientă a anumitor mărfuri produse insuficient în Uniune şi pentru a evita perturbarea pieţei, în cazul anumitor produse agricole și industriale au fost deschise contingente tarifare autonome prin Regulamentul (UE) nr. 7/2010 (). Produsele din cadrul respectivelor contingente tarifare pot fi importate la un nivel redus al taxelor sau cu zero taxe. Din aceleaşi motive este necesară deschiderea, cu începere de la 1 iulie 2010, pentru anumite produse, noi contingente tarifare cu nivelul taxei zero, pentru un volum corespunzător. (22  Volumele contingentare pentru contingentele tarifare autonome ale Uniunii cu numerele de ordine 09.2814, 09.2816 și 09.2807 sunt insuficiente pentru a satisface necesitățile Uniunii. Prin urmare, aceste volume contin- gentare ar trebui majorate. (3) Denumirea produsului pentru contingentul tarifar autonom al Uniunii cu numărul de ordine 09.2907 ar trebui revizuită. (4)  Prin urmare, Regulamentul (UE) nr. 7/2010 ar trebui modificat în consecință. (5)  Deoarece contingentele tarifare prevăzute de prezentul regulament ar trebui să se aplice de la 1 iulie 2010, prezentul regulament ar trebui să se aplice de la aceeași dată şi să intre în vigoare imediat, ADOPTĂ PREZENTUL REGULAMENT: Articolul 1 Anexa la Regulamentul (UE) nr. 7/2010 se modifică după cum urmează: 1. se adaugă rândurile din anexa I la prezentul regulament; 2. rândurile care conțin contingentele tarifare cu numerele de ordine 09.2814, 09.2907, 09.2816 și 09.2807 se înlocuiesc cu rândurile din anexa II la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 iulie 2010. Prezentul regulament este obligatoriu în toate elementele sale și se aplică direct în toate statele membre. Adoptat la Luxembourg, 29 iunie 2010. () JOL 3, 7.1.2010, p. 1. Pentru Consiliu Președintele E. ESPINOSA